Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 28 เม.ย.66
Daily Focus-บล.ฟินันเซีย ไซรัส ประจำวันที่ 28 เม.ย.66
28 เม.ย. 2566

บล.ฟินันเซีย ไซรัส ประเมินแนวโน้มตลาดวันนี้ (28 เม.ย.66) คาด SET ฟื้นตัวระยะสั้นจากบรรยากาศการลงทุนที่พลิกกลับมาเป็นบวก แม้ตัวเลข GDP ไตรมาส 1/66 สหรัฐฯ +1.1% ต่ำกว่าตลาดคาด แต่หลักๆ ถูกกดดันจาก Inventory ที่ติดลบแรง ขณะที่การบริโภคยังแข็งแกร่ง ขณะที่เงินเฟ้อ PCE ไตรมาส 1/66 สูงกว่าคาดและปรับขึ้นจากไตรมาส 4/65 ทำให้ค่อนข้างแน่นอนที่ FED จะขึ้นดอกเบี้ยอีก 0.25% สู่ระดับ 5-5.25% ในการประชุมสัปดาห์หน้า
ขณะที่ปัจจัยในประเทศยังไม่มีปัจจัยบวกใหม่เพิ่มเติม รวมถึงกำลังเข้าสู่ช่วงคาบเกี่ยววันหยุดยาวสัปดาห์หน้า ทำให้ Upside การฟื้นตัวจะยังไม่กว้างนัก ส่วนอีกปัจจัยสนับสนุนวันนี้คือการฟื้นตัวของหุ้นเทคโนโลยีจาก Sentiment ฝั่งสหรัฐฯ รวมถึง DELTA ที่จะเริ่มเทรดพาร์ใหม่วันนี้ โดยรวมเรามองว่าหุ้นในกลุ่ม Domestic Play จะยังเห็นแรงซื้อหนาแน่นกว่าและมีโอกาส Outperform ตลาดได้ต่อเนื่องจากทิศทางผลการดำเนินงานที่ทยอยฟื้นตัวเป็นขาขึ้นและมี Catalyst จากความคาดหวังเชิงบวกต่อผลการเลือกตั้งกลางเดือนหน้า ขณะที่ภาพรวมการเติบโตในฝั่งเอเชียยังดูแข็งแกร่งกว่าฝั่งตะวันตก ระยะสั้นยังเลือกเก็งกำไรหุ้นที่คาดประกาศกำไรไตรมาส 1/66 ออกมาแข็งแกร่ง
กลยุทธ์ : ยังเน้นลงทุนหุ้น Domestic และคาดกำไรไตรมาส 1/66 แข็งแกร่ง//ทยอยสะสมหุ้นเพิ่มที่ฐาน 1,500-1,520+- จุด
หุ้นเด่นเดือน เม.ย. :  AOT, BA, BGRIM, CPN, MAKRO